Új CERT-VAS hálózatbiztonsági szolgáltatása 
Angyal Zoltán, CERT

A PTA CERT-Hungary Központ - nemzetközi akkreditációi alapján - a nemzeti/kormányzati CERT funkciót látja el Magyarországon 2004 óta. Hazai feladatai között a Központi Rendszer felhasználóinak támogatását is több év óta végzi a NISZ Zrt. help-desk-je közreműködésével, folyamatosan tájékoztatva az NTG (beleértve Közháló, Sulinet) végpontokat sérülékenységi, fenyegetettségi, incidens információkkal - napi, heti, rendkivüli (mail formátumú) - jelentései révén. Az új szolgáltatási rendszer (CERT-VAS, ahol VAS= value added service) célja, hogy a PTA CERT-Hungary Központ az IT biztonsági és üzemeltetési kontroll információkat elektronikus szolgáltatásként ill. „testre szabottan” nyújtsa a felhasználók részére. A rendszer központi adatbázisából a felhasználók a rájuk vonatkozó információkat (amelyek alapvetően sérülékenységek, fenyegetettségek, káros szoftver, incidens hírek) szinte valós időben, megfelelő kockázatértékeléssel (kvázi prioritással) és korrelációs összefüggésekkel ellátva kapják meg, mégpedig úgy, hogy a szervezet informatikai profilját (a lekérdezések célzottságát) önmaguk tartják karban. A szolgáltatás  várhatóan 2013. elejétől lesz igénybe vehető a felhasználók által.